- Առաջինը նկարահանվել է Լոս-Անջելեսում, 1999-ին: Ես այնտեղ էի, ծրագրված չէր տեսաերիզ նկարահանելը: Եվ ահա այնտեղ գտնվող նախկին հայաստանցի ռեժիսոր, որքան էլ կարող է զարմանալի թվալ' այսօր անունը մոռացել եմ, ինձ առաջարկեց տեսահոլովակ նկարահանել, բնականաբար նման առաջարկից չէի կարող հրաժարվել: Ավելի հիշարժան են երկրորդ տեսաերիզիս' «Մի լար»-ի նկարահանումները 2004-ին, որոնցում ես այնքան հոգի եմ դրել, որ սխալ չի լինի ասելը, թե դրանց համահեղինակ ու համառեժիսոր եմ: Այս մեկի ռեժիսորի անունը վստահաբար հիշում եմ' Սան Ֆրանցիսկոյից ժամանած ամերիկահայ Մայք Ագյանն էր: Նկարահանման վայր ընտրեցինք Աշտարակի Պերճ Պռոշյանի տուն-թանգարանը, որոշեցի այսուայն կողմ չընկնել դերասանուհու ընտրության հարցում, եւ հերոսուհու դերում հայտնվեց 16-ամյա դուստրս. դա, իհարկե, նրա էկրանային նորամուտն էր, եւ իր այդ նոր կարգավիճակին նա մոտեցավ պատասխանատվության չափազանց բարձր զգացումով: